OpenLLM-France/wikimedia huggingface dataset:
# Amada Morentín Roldán

Amada Morentín Roldán (Lodosa, Nafarroa Garaia, 1910eko otsailaren 21a – Deierri, Nafarroa Garaia, 1936ko irailaren 15a) 26 urteko etxekoandrea izan zen, 1936ko Gerran fusilatu zuten.

## Bizitza

Amada Moretín Lodosan, jaioterrian, bizi zen bere senar Jacinto Rodriguezekin. Ángela izeneko urte eta erdiko alaba bat zuten eta Amada haurdun zegoen.

## Fusilatzea

Lizarrako espetxean egon zen preso. 1936ko uztailaren 19an atxilotu zuten eta irailera arte egon zen preso. Handik atera zuten eta bere alaba txikia ikusteko aukerarik ere eman gabe Deiderrin fusilatu zuten Ilkai fosan, N-120 errepidearen ondoan (Lizarra-Beasain). Hiru hilabete eta erdiko haurdun zegoen.

## Familiak jasandako errepresioa

Bere senar Jacinto San Cristobal gotorlekuan egon zen preso 1942ra arte. Ondoren Burgosko kartzelara eraman zuten. Antonio Morentín 19 urteko neba, tabernaria lanbidez eta Lanaren Konfederazio Nazionaleko (CNT) kidea, Iruñean fusilatu zuten 1936an.

## Aintzatespenak

* Lodosako Udalaren Aitorpena 1936an eraildako bizilagunei. Lodosako Udalaren testua: IN MEMORIAM 1936ko uztailaren 19an, ziurrenik, Lodosako historiaren orririk beltzena ireki zen, hilketa, umiliazio, espoliazio, familia hautsi eta isiltasun konplizearekin. Legezko gobernu baten aurkako estatu-kolpe huts batek eman zion hasiera Gerra Zibilari...Bertan, herriko beste eraildako batzuen artean, Amada Morentín Roldán aipatzen da.
* 2013ko martxoaren 7an, Lodosako Udalak omenaldi publiko bat egin zien 131 biktimei eta haien familiei, Lodosako herriaren eta hura ordezkatzen duen erakundearen, Udalaren, errekonozimendu gisa balio izan zuena.
* Liburu birtuala, non Lodosako 36ko Gerrako biktimak agertzen diren.

## Erreferentziak

* ↑ (Gaztelaniaz) «15 de septiembre de 1936» 15Mpedia (Noiz kontsultatua: 2024-09-17).
* ↑ «Lodosa» 15Mpedia (Noiz kontsultatua: 2024-09-17).
* 1 2 www.funtsak.com, Funtsak-Diseño y Programación Web-. «Nombres que recorren el tiempo - Begoña Zabala González» www.txalaparta.eus (Noiz kontsultatua: 2024-09-17).
* ↑ «En Recuerdo De - Todas las Víctimas» www.enrecuerdode.com (Noiz kontsultatua: 2024-09-17).
* ↑ «Biktima: Morentin Roldan, Amada» www.mpr.gob.es (Noiz kontsultatua: 2024-09-17).
* ↑ «Mujeres en el franquismo: Represión y Resistencia» Kaos en la red 2010-10-20 (Noiz kontsultatua: 2024-09-27).
* ↑ «En Recuerdo De - Todas las Víctimas» www.enrecuerdode.com (Noiz kontsultatua: 2024-09-17).

## Kanpo estekak

* Datuak: Q130314924
# Brígida Pardo López

Brígida Pardo López (Güevéjar, Granada, 1904ko urtarrilaren 9a – Víznar, Granada, 1936ko urriaren 8a) ezkerreko ideologiagatik fusilatua Espainiako Gerra Zibilaren hasieran.

## Ibilbidea

Brigida Güevejarren jaio zen, eta Natalia López Sánchezek eta Gabriel Pardo Leyvak osatzen duten senar-emazteen bederatzi seme-alabetatik hirugarrena izan zen. José López Roblesekin ezkondu zen 1930eko maiatzaren 13an. Jornalaria zen, eta Brígida etxekoandrea; noizean behin oliba biltzen ere aritzen zen. 1930eko erroldaren arabera, ez zuen instrukziorik. Senar-emazteek ez zuten seme-alabarik izan.
Senarra Espainiako Alderdi Sozialistako (PSOE) militantea zen eta Langileen Batasun Orokorrekoa (UGT) ere bazen, baina ez dakigu Brígida militantea zen. Ahozko testigantzek bandera errepublikanoa eramaten gogoratzen zuten hainbat adierazpenetan. Brígida, beste batzuekin batera, alkate eskuindarrak salatu zuen, 1934ko ekainaren 5eko nekazaritza-greban parte hartu ondoren, “auzotar ordenatuak mehatxatzeagatik”. Herriko Etxea itxi eta jarduera sindikala ezabatu zuten. 1936ko hauteskundeen ondoren, José López Robles senarra Güevéjarko Kudeaketa Batzordeko kide hautatu zuten. Ekainaren 27an, lursail bat esleitu zioten senarrari, Emilio Langle Rubio Nekazaritza Erreformarako Institutuko zuzendariak Tejutorren kortijoko lurrak banatu ondoren.

## Atxiloketa eta fusilatzea

Herriko falangistek 1936ko abuztuaren 20an atxilotu eta bertako kartzelan sartu zuten. Irailaren hasieran eraman zuten Granadara. Bere aldi baterako destinoa Santo Tomaseko espetxea izan zen.. Ondoren, emakumeen espetxera eraman zuten San Gregorio komentura, Caldereriatik gertu.. Urriaren 7ko arratsaldean, bederatzi emakume atera zituzten ziegatik, tartean Pardo López eta gizon Gobernu Zibilean elkartu zituzten, zenbait autotan sartu eta Asalto Guardiek lagunduta, Víznarrera eraman zituzten. Bertan fusilatu zituzten urriaren 8ko goizaldean. Amildegiko hobi komun handian lurperatu zituzten, antza..
Ez dago jasota aldez aurreko epaiketarik, ezta heriotza-partidarik ere, data hartan Erregistro Zibilean inskribatuta zegoenik. Bere anaia irailaren 4an fusilatu zuten.
1942an, bere izena Estatuko Aldizkari Ofizialean (BOE) agertu zen, beste batzuekin batera, eta Granadako Kale Nagusiko Epaitegian agertzeko deia egiten zitzaion, bost eguneko epean. Haren espedienteak 1936ko 347 zenbakia zuen.

## Erreferentziak

* 1 2 3 4 Cervantes, Biblioteca Virtual Miguel de. «II República, Guerra Civil y represión en Güevéjar (Granada) | Biblioteca Virtual Miguel de Cervantes» www.cervantesvirtual.com.
* 1 2 3 4 «Brígida Pardo López, en su memoria y honor | El Independiente de Granada» www.elindependientedegranada.es.
* ↑ «ADMINISTRACION D E JUSTICIA - PDF Descargar libre» docplayer.es.

## Kanpo estekak

* Datuak: Q106978221
# Enolasca Vela Salvador

Enolasca Vela Salvador (Cortes, Nafarroa Garaia, 1904 - Ibidem, 1936ko irailaren 9a) etxekoandrea, 1936ko Gerra Zibilean fusilatu zuten.

## Bizitza

Enolasca Vela Nafarroa Garaiko Cortes herrian jaio zen eta bertan bizi zen Julian Garcia Urzaiz cortestar nekazariarekin ezkonduta. Ez zeukaten seme-alabarik. Enolascaren gurasoak Magallóngoak ziren jatorriz, baina Buñuelen teileria zeukaten.

## Heriotza

Gerra Zibila piztu zenean 32 urte zituen eta errepresioa jasan zuten, bai senarrak bai berak. Jasotako datuen arabera Enolasca kazkamotz utzi zuten. Jipoiak eta tratu txarrak jasan ondoren, fusilatu egin zuten 1936an Cortes eta Ribaforada arteko Zaragozarako bidean, Cortesen bizi zen Misericordia Abab Alcegarekin batera. Senarra ere fusilatu egin zuten. Corteskoek fusilatu zituzten. Cortestik Buñuelera eraman zituzten lurperatzera senar-emazteak Enolascaren gurasoek, baina gero Cortesera itzuli zituzten.

## Aintzatespenak

* 2015eko martxoaren 21ean, Cortesko Udalak 1936ko kolpe militarraren ondoren fusilatu zituzten 39 zinegotzi eta bizilagunak omentzeko eta aintzatesteko ekitaldia egin zuen.
* 2015eko maiatzaren 29an Nafarroako Parlamentuak Memoria Historikoaren Legearen esparruan Erreparazio eta Errekonozimendu Pertsonaleko 60 ziurtagiri emateko egin zuen ekitaldian, Enolasca Vela Salvador-en izena azaltzen zen.

## Erreferentziak

* 1 2 3 www.funtsak.com, Funtsak-Diseño y Programación Web-. «Nombres que recorren el tiempo - Begoña Zabala González» www.txalaparta.eus (Noiz kontsultatua: 2024-06-11).
* ↑ «Lista de personas fusiladas por el franquismo: V» 15Mpedia (Noiz kontsultatua: 2024-06-11).
* ↑ VELA SALVADOR, Enolasca – Parque de la Memoria. 2013-10-08 (Noiz kontsultatua: 2024-06-11).
* ↑ «Espacios de Memoria» www.espaciosdememoria.com (Noiz kontsultatua: 2024-06-11).
* ↑ «El Parlamento entrega esta tarde 60 certificados de reparación en el marco de la Ley de Memoria Histórica | Parlamento de Navarra» parlamentodenavarra.es (Noiz kontsultatua: 2024-06-11).

## Kanpo estekak

* Datuak: Q126489016
# Misericordia Abad Alcega

Misericordia Abad Alcega (Agón, Zaragoza, 1905eko maiatzaren 2a - Cortes, Nafarroa Garaia, 1936ko irailaren 9a) etxekoandrea izan zen. 1936ko Gerra Zibilean fusilatu zuten.

## Bizitza

Misericordia Zaragozako Agón herrian jaio zen. Gurasoak José Abad García eta Clara Alcega García izan zituen. Nafarroako Cortes-en bizi izan zen bere senar Macario Huertarekin eta bi seme-alaba izan zituen.Gerra Zibila piztu zenean errepresioa jasan zuen. Jasotako datuen arabera, kazkamotz utzi zuten bere ama eta ahizpak bezala eta arropa eranztera behartu zuten gorputzean igitaia eta mailua tatuaturik zeuzkan ikusteko.

## Fusilatzea

Jipoiak eta tratu txarrak jasan ondoren fusilatu zuten 1936an Cortes eta Ribaforada arteko Zaragozarako bidean, Cortesko Enolasca Vela Salvador-ekin batera. 1979an lurpetik atera eta Cortesen fusilatutako pertsonen panteoian hobiratu zuten.

### Familiak jasandako errepresioa

Miseriordiaren neba Casildo, 33 urtekoa, ezkondua eta bi seme-alaba zituena ere fusilatu zuten 1936ko uztailaren 27an Ribaforadan.

## Aintzatespenak

* 2015eko martxoaren 21ean, Cortesko Udalak 1936ko kolpe militarraren ondoren fusilatu zituzten 39 zinegotzi eta bizilagunak omentzeko eta aintzatesteko ekitaldia egin zuen.
* 2015eko maiatzaren 29an Nafarroako Parlamentuak Memoria Historikoaren Legearen esparruan Erreparazio eta Errekonozimendu Pertsonaleko 60 ziurtagiri emateko egin zuen ekitaldian, Misericordia Abab-en izena azaltzen zen.
* Cortesko hilerrian hilobi komun bat dago; bertan, eraildako pertsona guztien izenak agertzen dira, eta azaroaren 1ean omenaldia egiten zaie.

## Erreferentziak

* 1 2 www.funtsak.com, Funtsak-Diseño y Programación Web-. «Nombres que recorren el tiempo - Begoña Zabala González» www.txalaparta.eus (Noiz kontsultatua: 2024-06-08).
* ↑ , Misericordia Abad. Nafarroako Gobernua or..
* ↑ «Mujeres en el franquismo: Represión y Resistencia» Kaos en la red 2010-10-20 (Noiz kontsultatua: 2024-06-08).
* 1 2 Abad Alcega, María de la Misericordia – Con Nombre & Apellidos. (Noiz kontsultatua: 2024-06-08).
* ↑ «Memoriaren Dokumentazio Zentroa» www.navarra.es (Noiz kontsultatua: 2024-06-08).
* ↑ «Lista de mujeres fusiladas por el franquismo» 15Mpedia (Noiz kontsultatua: 2024-06-08).
* ↑ ABAD ALCEGA, Misericordia – Parque de la Memoria. 2013-10-01 (Noiz kontsultatua: 2024-06-08).
* ↑ «Casildo Abad Alcega» 15Mpedia (Noiz kontsultatua: 2024-06-08).
* ↑ «Espacios de Memoria» www.espaciosdememoria.com (Noiz kontsultatua: 2024-06-08).
* ↑ «El Parlamento entrega esta tarde 60 certificados de reparación en el marco de la Ley de Memoria Histórica | Parlamento de Navarra» parlamentodenavarra.es (Noiz kontsultatua: 2024-06-11).
* ↑ «Espacios de Memoria» www.espaciosdememoria.com (Noiz kontsultatua: 2024-09-26).

## Kanpo estekak

* Datuak: Q126417374
# Francisca Alonso Prado

Francisca Alonso Prado (Azagra, Nafarroa Garaia, 1896ko ekainaren 4a - Rincón de Soto, Errioxa, 1936ko irailaren 5a) etxekoandrea izan zen. 1936ko Gerra Zibilean erail zuten.

## Bizitza

Francisca Alonso Azagran jaio zen, Pascual Alonso Martínezen alaba, eta bertan bizi zen bere senar Filemón Losantos San Bartolomerekin. Hiru seme-alaba izan zituzten. 1936ko irailaren 5ean erail zuten 40 urte zituela, 43 urteko bere senarrarekin eta 38 urteko neba Gregoriorekin batera.
Neba Gregorio Alonso Prado ezkonduta zegoen Florencia Palacio Gurrearekin eta 3 seme-alaba zituzten. Neba Amancio Alonso Prado 25 urteko maisua zen eta hura ere fusilatu egin zuten Zaragozan.

### Gertakariak

Francisca Alonso eta Filemón Losantosek lur batzuk errentan hartu zituzten, lekukotasun batzuen arabera beste batzuen gutiziakoak zirenak. Gregorio Alonso ondo kokatutako neba abeltzainari, artaldea eta harategia kendu zizkioten. Hirurak eraman zituzten, Francisca kamisoian, Ebro ibaiaren beste aldera eta Calahorrako Recuencon fusilatu egin zituzten. Francisca larri zaurituta geratu zen eta arrastaka Ontanongo eskortaraino heldu zen eta han laguntza eskatu zuen, baina salatu egin zuten eta errematatu. Amancio Alonso neba gaztea biharamunean fusilatu zuten.

## Erreferentziak

* ↑ «Francisca Alonso Prado» 15Mpedia (Noiz kontsultatua: 2024-06-09).
* ↑ «Mujeres en el franquismo: Represión y Resistencia» Kaos en la red 2010-10-20 (Noiz kontsultatua: 2024-06-09).
* ↑ «Francisca Alonso Prado» geni_family_tree 2021-12-27 (Noiz kontsultatua: 2024-06-09).
* ↑ ALONSO PRADO, Francisca – Parque de la Memoria. 2013-10-01 (Noiz kontsultatua: 2024-06-08).
* ↑ «Lista de mujeres fusiladas por el franquismo» 15Mpedia (Noiz kontsultatua: 2024-09-26).
* ↑ www.funtsak.com, Funtsak-Diseño y Programación Web-. «Nombres que recorren el tiempo - Begoña Zabala González» www.txalaparta.eus (Noiz kontsultatua: 2024-06-09).

## Kanpo estekak

* Datuak: Q126417456
# Dominica Azparren Gil

Dominica Azparren Gil (Oibar, Nafarroa Garaia, 1884ko ekainaren 5a - Nardoze Alduate, Urraulbeiti, Nafarroa Garaia, 1936ko irailaren 26a) etxekoandrea eta sindikalista izan zen, UGTko kidea. 1936ko Gerra Zibilean fusilatu egin zuten.

## Biografia

Dominica Azparren Oibarren jaiotako 52 urteko etxekoandrea zen, Juana Gil Castillo eta Toribio Azparren Retaren alaba. Espainiako Gerra Zibila piztu zenean, UGTko kidea eta "Casa del Pueblo" edo "Herriko Etxea" bera etxean zuen eta horregatik fusilatu zuten goizaldeko 4:00etan.Hori gutxi balitz, Nafarroako Erantzukizun Politikoen Eskualde Auzitegiak «espedientea ireki zion, fusilatua izan ondoren» eta 40.000 pezetako isuna ezarri.Dominicarena deigarriena izan zen agian, baina ez zen bakarra izan 1.086 pertsonaren aurka zuzendu espedienteak ireki ziren, zeinetatik 867 kondenatuak izan ziren. Horietatik 74 emakumeak ziren, eta subsidiarioki zigortu zituzten, gizonezko bikotekideakt fusilatu zituztelako edo kartzelan zeudelako.
Dominikaren neba Martín, Oibarko udaleletxeko PSOEko zinegotzia, 60 urtekoa eta Tomasa Goñirekin ezkondua, hiru seme-alaben aita (Emilio, Félix, José, Constancio eta Micaela) ere urte berean, urrian, fusilatu zuten Beriainen.
1978an atera zuten hobitik.

## Aintzatespenak

* 1986an monolito bat jarri zen 1936ko kolpe militarraren ondoren eraildako Oibarko bizilagunak gogorarazten dituena eta bertan 15 izen irakur daitezke, haien artean Dominica Azparren Gilen izena agertzen da. Honako testu hau ere azalzen da idatzita: "Askatasunean, errepublikan eta sozialismoan sinesteagatik erail zituzten gizon eta emakume hauen oroimenez. Ez zaituztegu ahaztuko ". Inauguratu zenetik urtero egin dira omenaldiak. 2015ean monolito horrek eraso bat jasan zuen, eta beti lagun izan dituen banderak kendu zituzten, baina 2022an berriztatu egin zuten.

## Erreferentziak

* 1 2 3 www.funtsak.com, Funtsak-Diseño y Programación Web-. «Nombres que recorren el tiempo - Begoña Zabala González» www.txalaparta.eus (Noiz kontsultatua: 2024-06-12).
* ↑ Columba Fernández Doyague, memoria libertaria de la represión franquista a mujeres. 2024-04-29 (Noiz kontsultatua: 2024-06-12).
* ↑ «Mujeres en el franquismo: Represión y Resistencia» Kaos en la red 2010-10-20 (Noiz kontsultatua: 2024-06-12).
* ↑ «Lista de mujeres» 15Mpedia (Noiz kontsultatua: 2024-06-12).
* ↑ Dominica Azparren Gil. Nafarroako Gobernua. .
* ↑ «Centro de Documentación de la Memoria» www.navarra.es (Noiz kontsultatua: 2024-06-12).
* ↑ AZPARREN GIL, Dominica – Parque de la Memoria. 2013-10-01 (Noiz kontsultatua: 2024-06-12).
* 1 2 SL, TAI GABE DIGITALA. (2024-04-02). «Kowasch y Garjón rescatan del olvido a las mujeres muertas por el franquismo en Nafarroa» naiz: (Noiz kontsultatua: 2024-06-12).
* ↑ «Espacios de Memoria» www.espaciosdememoria.com (Noiz kontsultatua: 2024-06-12).
* ↑ «Espacios de Memoria» www.espaciosdememoria.com (Noiz kontsultatua: 2024-06-12).

## Kanpo estekak

* Datuak: Q126541053
# Sofía Lugo

Sofía Lugo Prison Break estatubatuar telesaileko fikziozko pertsonaia bat da, Danay García aktoreak antzeztua. Pertsonaia serieko 3. denboraldian aurkeztu zen eta James Whistler presoaren Panamako neskalaguna da.
4. denboraldiaren amaieran (eta Whistler hil ondoren) Lincolnen neska-laguna bihurtu zeneta biak elkarrekin bizi izan ziren Panaman, ez da 5. denboraldian agertzen, nahiz eta denboraldi horretako Progeny atalean Lincolnek Michaelekin hitz egiten ari zela esan zion jada ez zeudela elkarrekin, haien harremana toxikoa bihurtu zela ere esaten zion eta horregatik erabaki zuten bien onerako harremana amaitzea.

## Kanpo estekak

* link=Wikidata|alt=Wd|20x20px|Wikidata Datos: Q732258
# Josefa Bueno Algárate

Josefa Bueno Algárate, goitizenez La Morota (Morata de Jiloca, Zaragoza, 1907 - Tutera, Nafarroa Garaia, 1936ko azaroaren 13), etxekoandrea izan zen. 1936ko Gerra Zibilean fusilatu zuten, 29 urte zituela.

## Bizitza

Josefa zaragozarra zen jatorriz, baina Tuteran bizi zen, Juan Fidao Lópezekin ezkonduta. Hiru seme-alaba txiki zituzten. Tuterako kartzelan espetxeratu zuten 1936ko urriaren 20an eta urte bereko azaroaren 11n utzi zuten libre, fusilatu zuten baino egun bi lehenago. Bere senarra ere fusilatu zuten.

## Heriotza

1936ko azaroaren 13an, ostirala, Guardia Zibilek (kaleko jantzitakoak lagun) hainbat herritar fusilatu zituzten Tuteran: Josefa Bueno Algárarez gain, Serafín Carrascón Aguado, Luis Carrascón Jiménez, Eugenio Tutor, Tuteran bizi zen Cascanteko iturgin bat, Juana Charela Vivas, Sabina Ramírez, Tuterako beste hiru emakume, Cadreitako beste sei, eta Tuteran bizi zen ablitastar bat.
Josefa bere senarrarekin batera edota apur lehenago edo geroago fusilatu zuten. Horrela bada, hiru haur txikiak umezurtz geratu ziren, aita eta amarik gabe. Nork jakin ume haiei zer gertatu zitzaien. Fusilatu kopurua handia izan zen eta ume asko geratu ziren bakarrik eta familia ugari egoera gorrian, gizartearen gaitzespenera kondenatuak, geratzen zitzaizkien ondasun apurrak askotan ebatsita.
Jose María Jimeno Juríok bildutako datuen arabera, Josefa Balsaforadako korredizan fusilatu eta Cabezo Moroko hobian lurperatu zuten.

## Erreferentziak

* 1 2 3 4 5 www.funtsak.com, Funtsak-Diseño y Programación Web-. «Nombres que recorren el tiempo - Begoña Zabala González» www.txalaparta.eus (Noiz kontsultatua: 2024-06-19).
* ↑ Bueno Algárate, Josefa – Con Nombre & Apellidos. (Noiz kontsultatua: 2024-06-19).
* ↑ Pérez-Nievas, por f. (2015-11-21). «Cuatro mujeres para no olvidar» Diario de Noticias de Navarra (Noiz kontsultatua: 2024-06-19).
* ↑ «Espacios de Memoria» www.espaciosdememoria.com (Noiz kontsultatua: 2024-06-19).

## Kanpo estekak

* Datuak: Q126549802
# Adela Campaña Ortiz

Adela Campaña Ortiz (Sause, Zaragoza, 1886 - Izko, 1936ko uztailaren 30a) 50 urteko etxekoandrea eta sindikalista izan zen, Lanaren Konfederazio Nazionaleko kidea. Bortxartu eta fusilatu egin zuten 1936ko Gerra Zibilean.

## Bizitza

Adela Campaña Sausekoa zen jatorriz, baina Zangozan bizi zen bere senar Tomás Carro Espatolero eta bost seme-alabekin (Ramira, Patricio, Pilar, Ricardo eta Felipe). 1936ko uztailaren 30ean Izko (Ibargoiti) Loitin fusilatu zuten bortxatu ondoren.
Bere ahizpa Asunción ere berarekin batera fusilatu zuten. Neba Raimundo hainbat aldiz preso egon ondoren probintzia-espetxean 1938an fusilatu zuten. Alaba Pilar Carro, 21 urtekoa, Zaragozan fusilatu zuten 1936ko azaroaren 11n. Seme Ricardo Carro Montreal del Campon fusilatu zuten 1936ko abuztuaren 3an. Seme Felipe Carro Zaragozan fusilatu zuten.
Adelaren ilobak: Máximo, Primitivo eta Eugenio eta koinatu Antonio Palacín (Asunciónen semeak eta senarra) ere fusilatu egin zituzten Sausen eta Zaragozan.

## Aintzatespenak

* 2019ko ekainaren 1ean, larunbata, Loti gainean inauguratu zen "Loiti, hilerri klandestinoa" izenarekin 1936an eraildako pertsonak omentzeko jarritako eskultura-taldea. "Loiti, hilerri klandestinoa" Zangozako merindadeko herrietako bizilagunak lurperatu zituzten hobi klandestinoen multzoa, tropa frankistek hil ondoren. Sei terminotan lurperatu zituzten: Aldunate, Izko, Lekaun, Nardues, Sengérriz eta Loiti. 66 pertsona lurperatuta dauden hobiak daude.

## Erreferentzia

* 1 2 3 www.funtsak.com, Funtsak-Diseño y Programación Web-. «Nombres que recorren el tiempo - Begoña Zabala González» www.txalaparta.eus (Noiz kontsultatua: 2024-06-19).
* ↑ «FDMHN» memoria-oroimena.unavarra.es (Noiz kontsultatua: 2024-06-19).
* ↑ Valle, Manuel. (domingo, 19 de junio de 2016). «Sos del Rey Católico: ALGUNOS VECINOS DE SOS A TRAVÉS DE LOS SIGLOS. SIGLO XX (hasta1960)» Sos del Rey Católico (Noiz kontsultatua: 2024-06-19).
* 1 2 Nabarralde. (2011-09-12). «75 Años de la barbarie franquista» Nabarralde (Noiz kontsultatua: 2024-06-19).
* ↑ Valle, Manuel. (domingo, 12 de junio de 2016). «Sos del Rey Católico: VÍCTIMAS SOSIENSES DE LA GUERRA CIVIL» Sos del Rey Católico (Noiz kontsultatua: 2024-06-19).
* ↑ Campaña Ortiz, Adela – Con Nombre & Apellidos. (Noiz kontsultatua: 2024-06-19).
* ↑ «homenaje cementerio clandestino loiti» www.sosdelreycatolico.com (Noiz kontsultatua: 2024-06-19).

## Kanpo estekak

* Datuak: Q126597689
# Asunción Campaña Ortiz

Asunción Campaña Ortiz (Sause, Zaragoza, 1869 - Izko, Nafarroa Garaia, 1936ko uztailaren 30a) etxekoandrea eta sindikalista izan zen, Lanaren Konfederazio Nazionaleko kidea. 68 urte zituela, bortxartu eta fusilatu egin zuten, 1936ko Gerra Zibilean.

## Bizitza

Asunción Campaña Sausekoa zen jatorriz, baina Zangozan bizi zen bere senar Antonio Palacín Escagües eta hiru semeekin (Máximo, Primitivo eta Eugenio). 1918ko urtarrilaren 8an Zaragozako Auzitegiak sei hilabete eta egun bateko espetxealdi korrekzionala eta 150 pezetako isuna ezarri zion atentatu-delitu batengatik. Preso egon zen Sauseko Espetxean eta Zaragozako Probintziako Espetxean.
1936ko uztailaren 30ean Izko (Ibargoiti) Loitin fusilatu zuten bortxatu ondoren. Bere ahizpa Adela ere berarekin batera fusilatu zuten. Neba Raimundo hainbat aldiz preso egon ondoren probintzia-espetxean 1938an fusilatu zuten. Senar Antonio Palacín 1936ko uztailean. Lekukoen arabera Ebro ibaian aurkitu zuten, Sesman. Semeak: 36 urteko Máximo eta 30 urteko Primitivo Sanjurjo Tertzioan (Zaragoza) hil ziren 1936ko azaroan. Primitivo Burgosko espetxe zentralean egon zen preso eta eta San Cristobal gotorlekuan. 23 urteko seme Eugenio, Lanaren Konfederazio Nazionaleko bjurua, Sausen fusilatu zuten 1936ko uztailaren amaieran.
Asuncionen ilobak: Pilar Carro, Ricardo Carro eta Felipe Carro (Adelaren seme-alabak) ere funsilatu zituzten.

## Aintzatespenak

* 2019ko ekainaren 1ean, larunbata, Loti gainean inauguratu zen "Loiti, hilerri klandestinoa" izenarekin 1936an eraildako pertsonak omentzeko jarritako eskultura-taldea. "Loiti, hilerri klandestinoa" Zangozako merindadeko herrietako bizilagunak lurperatu zituzten hobi klandestinoen multzoa, tropa frankistek hil ondoren. Sei terminotan lurperatu zituzten: Aldunate, Izko, Lekaun, Nardues, Sengérriz eta Loiti. 66 pertsona lurperatuta dauden hobiak dira.

## Erreferentziak

* ↑ Asunción Campaña Ortiz. .
* 1 2 3 4 www.funtsak.com, Funtsak-Diseño y Programación Web-. «Nombres que recorren el tiempo - Begoña Zabala González» www.txalaparta.eus (Noiz kontsultatua: 2024-06-19).
* ↑ Valle, Manuel. (domingo, 19 de junio de 2016). «Sos del Rey Católico: ALGUNOS VECINOS DE SOS A TRAVÉS DE LOS SIGLOS. SIGLO XX (hasta1960)» Sos del Rey Católico (Noiz kontsultatua: 2024-06-19).
* 1 2 Nabarralde. (2011-09-12). «75 Años de la barbarie franquista» Nabarralde (Noiz kontsultatua: 2024-06-19).
* ↑ Valle, Manuel. (domingo, 12 de junio de 2016). «Sos del Rey Católico: VÍCTIMAS SOSIENSES DE LA GUERRA CIVIL» Sos del Rey Católico (Noiz kontsultatua: 2024-06-19).
* ↑ «homenaje cementerio clandestino loiti» www.sosdelreycatolico.com (Noiz kontsultatua: 2024-06-19).
* ↑ Campaña Ortiz, Asuncion – Con Nombre & Apellidos. (Noiz kontsultatua: 2024-06-19).

## Kanpo estekak

* Datuak: Q126597722